b'\n_START_ARTICLE_\nReaktor na teko\xc4\x8do sol\n_START_PARAGRAPH_\nReaktor na teko\xc4\x8do sol (ang. Molten Salt Reactor - MSR) je tip jedrskih reaktorjev, pri katerem je primarno hladivo teko\xc4\x8da sol, v nekaterih primerih je v soli tudi jedrsko gorivo. MSR reaktorji delujejo pri ve\xc4\x8djih temperaturah kot vodno hlajeni in imajo zato ve\xc4\x8dji izkoristek: Tudi ni potrebno tako mo\xc4\x8dno presurizirati hladiva, zato ni mo\xc5\xbena eksplozija pare._NEWLINE_Jedrsko gorivo je lahko trdno ali pa raztopljeno v soli. V veliko primerih je uranov tetrafluorid (UF\xe2\x82\x84) raztopljen v teko\xc4\x8dem fluoridu. Moderator v jedru reaktorja je grafit. Pri reaktorjih na trdno gorivo, je kerami\xc4\x8dno gorivo razporejeno v grafitni matrici. Hladivo je teko\xc4\x8da sol pri nizkem tlaku in visoki temperaturi. Soli dosti bolj efektivno prevajajo toploto kot stisnjeni helij. Tako je celotna naprava dosti manj\xc5\xa1a, ker ni potrebno toliko cevi in \xc4\x8drpalk._NEWLINE_Jedrski letalski motor Aircraft Reactor Experiment (1954) je bil eden izmed prvih dizajnov na teko\xc4\x8do sol. Molten-Salt Reactor Experiment (1965\xe2\x80\x931969) pa je bil prototip za oplodni reaktor, ki bi uporabljal kot gorivo torij. Eden izme predlaganih reaktorjev 4. generacije je MSR z nazivno mo\xc4\x8djo okrog 1000 MW\xe2\x82\x91.'